
 PRILOG 3 

Upute za izračun prihvatljivih troškova, neprihvatljivi troškovi i podnošenje Zahtjeva za isplatu 

PRIHVATLJIVI TROŠKOVI 

    1.  Trajna dobra ( oprema) 
Za trajna dobra (opremu) prihvatljiv je puni iznos računa (cijene/troška) opreme uz uvjet da ista ustanova, u razdoblju trajanja Nacionalnog pčelarskog programa 2014-2016 godine više ne može prijaviti isti trošak (nabavu opreme koja služi istoj svrsi). 

    2.  Potrošni materijal 
Stavke potrošnog materijala mogu se odobriti ukoliko su neophodne i izravno primjenjive za provedbu projekta. Potrošni materijal se definira kao predmet koji se korištenjem potrošio tijekom provedbe projekta. 
Potrošni materijal ne uključuje stavke kao što su kute, opća sigurnosna oprema, sredstava za čišćenje, itd. – ove navedene stavke bi trebale biti prijavljene kroz režijske troškove. - 

  3.   Putni troškovi 
Stvarni troškovi putovanja i dnevnice za djelatnike koje radi na projektu mogu se naplatiti iz troškova projekta. Visina troškova putovanja i dnevnica ne smije biti veća od onih određenih za javne službe. 

4.   Troškovi osoblja 
Financiraju se troškovi rada djelatnika na projektu uz uvjet da se dostave dokazi o vremenu provedenom na radu na projektu za svaku osobu pojedinačno. 
Trošak rada iz prethodne stavke ne može biti veći od cijene rada koju bi platila matična institucija. 

Za priznavanje troškova rada putem ugovora o djelu treba priložiti kopiju ugovora o djelu i dokaze o ispunjenju ugovorenih obveza tj. da je posao obavljen kako je opisan u ugovoru. 
Opravdanost visine troška rada vanjskih suradnika/stručnjaka ocjenjuje/procjenjuje Povjerenstvo. 
Voditelj (nositelj) projekta mora voditi evidenciju svih radnika i njihovog obavljenog rada (evidentirati djelatnika radi zadatak, vrijeme provedeno u obavljanju pojedinog radnog zadatka).
 
5. Opći troškovi 
Prihvatljiv je maksimalni iznos za opće/režijske troškove do 10 % od prihvatljivih troškova projekta koji se financira.
 
6. Dogovoreni troškovi 
Povjerenstvo može pristati na financiranje troškova koji su relevantni za odobrene projekte, a nisu obuhvaćeni gore navedenim kategorijama. 
Opravdanost troška utvrđuje Povjerenstvo. 
NEPRIHVATLJIVI TROŠKOVI

Neprihvatljivi troškovi su: 
· carinske i uvozne pristojbe, i sve ostale naknade, 
· novčane kazne, financijske kazne i troškove parničnog postupka, 
· rabljena oprema, 
· bankovni troškovi, troškovi jamstava i slične naknade, 
· troškovi pretvaranja, naknade i tečajni troškovi vezani uz račune u eurima, kao i drugi isključivo financijski izdaci,
· plaćanja u naturi, porezi, uključujući porez na dodanu vrijednost
· pretplate na znanstvene časopise ili članstvo u institutima
· troškovi rada preko studentskih ugovora
 
PODNOŠENJE ZAHTJEVA ZA ISPLATU 

Zahtjev za isplatu sredstava podnosi se  do 31. srpnja 2016. godine .
[bookmark: _GoBack]Svi računi dostavljani uz zahtjev za isplatu moraju biti plaćeni u cijelosti (uključivo PDV) te mora biti priložena dokumentacija iz koje je vidljivo da su računi plaćeni.
